section_heading: Operativna povijest
paragraph_text: Svoju uporabu Lynx je imao tijekom invazije na Irak 2003. a kasnije je uvelike korišten za potrebe mirovnih misija i vojnih vježbi. Iznad iračkog grada Basre 6. svibnja 2006. srušio se britanski Lynx od 847. mornaričkog zračnog eskadrona. Helikopter je oboren prijenosnim zemlja-zrak projektilom te je prilikom njegovog pada poginulo svih petero ljudi u njemu. To je za britanske oružane snage bio prvi helikopter te druga letjelica uopće (prvi je bio RAF-ov C-130 Hercules) koju su neprijateljske snage uspjele srušiti tijekom rata.